ഉത്ര കൊലപാതകക്കേസ് വിധി ഈ മാസം 11 ന് മൂര്ഖന് പാമ്ബിനെ ഉപയോഗിച്ച് കൊലപാതകം വീണ്ടും പുനര്സൃഷ്ടിച്ച് തെളിവ് എടുത്തത് വാര്ത്തകളില് നിറഞ്ഞിരുന്നു അടൂര്: സമൂഹമനസാക്ഷിയെ ഒന്നടങ്കം ഞെട്ടിച്ച ഉത്ര കൊലകേസിലെ വിധി ഈ മാസം 11 ന് നടക്കും. അഡീഷണല് സെഷന്സ് കോടതിയാണ് കേസിലെ വിധി പറയുക. ഉത്രയെ ഭര്ത്താവായ സൂരജ്മൂര്ഖന് പാമ്ബിനെ ഉപയോഗിച്ച് കൊലപെടുത്തിയെന്നാണ് കേസ്. ഒന്നര വര്ഷം കഴിഞ്ഞ ഉടനെ തന്നെ വിധി പറയുന്നത് വളരെ ശ്രദ്ധേയമായ കാര്യമാണ്. സമഗ്രമായ അന്വേഷണമായിരുന്നു പോലീസിന്റേതേ്. മൂര്ഖന് പാമ്ബിനെ ഉപയോഗിച്ച് കൊലപാതകം വീണ്ടും പുനര്സൃഷ്ടിച്ച് തെളിവ് എടുത്തത് വാര്ത്തകളില് നിറഞ്ഞിരുന്നു. എല്ലാ രീതിയിലും പഴുതടച്ച തെളിവു ശേഖരണത്തോടെയായിരിന്നു കുറ്റപത്രം സമര്മിപ്പിച്ചത്. കഴിഞ്ഞ വര്ഷം മെയ് ആറിനാണ് മൂര്ഖനെ കൊണ്ട് കടിപ്പിച്ച് സൂരജ് ഉത്രയെ കൊലപ്പെടുത്തിയത്. പാമ്ബുപിടുത്തക്കാരനായ സുരേഷിന്റെ കയ്യില് നിന്നാണ് ഇയാള് പാമ്ബിനെ വാങ്ങിയത്. ഈ കൊലപാതകത്തിനു മുന്നേ സൂരജ് അണലിയെ ഉപയോഗിച്ച് യുവതിയെ കൊലപ്പെടുത്താന് ശ്രമിച്ചിരുന്നു. അന്ന് പാമ്ബ് കടിയേറ്റെങ്കിലും ഉത്ര രക്ഷപ്പെട്ടു. അന്ന് തന്റെ ശ്രമം പാളിയതുകൊണ്ട് സൂരജ് വീണ്ടും സുരേഷിന്റെ കയ്യില് നിന്നുംമൂര്ഖനെ വാങ്ങുകയായിരുന്നു. തുടര്ച്ചയായ രണ്ടുതവണ ഉത്രയ്ക്ക് പാമ്ബ് കടിയേറ്റതില് ദുരൂഹത തോന്നിയതോടെ സംശയം തോന്നിയ ബന്ധുക്കള് പോലീസില് പരാതി നല്കിയത്. പ്രശസ്ത പാമ്ബുപിടുത്ത വിദഗ്ദനായ വാവ സുരേഷിന്റെ മൊഴിയും കേസിനു വഴിത്തിരാവായിരുന്നു. തുടര്ന്ന് നടത്തിയ അന്വേഷണത്തിലാണ് ക്രൂരമായ കൊലപാതകമാണെന്ന് കണ്ടെത്തിയത്.